[{"text_idx": "#000000", "text": "Bydd pob canolfan hamdden a llyfrgell AR GAU o 8:00am hyd 11:00am Dydd Iau, 28 Medi 2023. Ymddiheurwn am unrhyw anghyfleustra a achosir."}, {"text_idx": "#000003", "text": "Ar o\u0302l cael gwybod sawl gwaith \u201cna fyddai hi byth yn gallu nofio\u201d, mae\u2019r ferch ifanc 14 oed o\u2019r Fflint, Heidi Rogerson, wedi mynd yn groes i bob disgwyl ac wedi \u201cgwibio drwy\u201d raglen Dysgu i Nofio Aura ac wedi datblygu i fod yn nofwraig ragorol ac un o aelodau mwyaf newydd Clwb Nofio\u2019r Fflint."}, {"text_idx": "#000004", "text": "Cafodd Aura Cymru\u2019r pleser o gael sgwrs gyda Heidi a\u2019i mam, Alison, am siwrnai nofio ragorol Heidi a\u2019i nodau ar gyfer y dyfodol."}, {"text_idx": "#000006", "text": "Eglurodd Alison: \u201cpan roedd Heidi\u2019n 3 mis oed, cafodd ddiagnosis o ddysplasia datblygol yn ei chlun. Roedd hyn yn golygu nad oedd hi\u2019n gallu symud na chropian fel babi. Yn dilyn profion pellach, derbyniodd ddiagnosis o syndrom Ehlers\u2013Danlos: cyflwr colagen sy\u2019n achosi datgymaliadau. Dros y blynyddoedd, mae hi hefyd wedi derbyn diagnosis o syndrom Beals-Hecht, parlys yr ymennydd, cefnwyrni, a syndrom camaliniad gresynus.\u201d O ganlyniad, mae Heidi wedi cael sawl llawdriniaeth dros y blynyddoedd, a dywedwyd na fyddai hi byth yn gallu ymgymryd a\u0302 gweithgareddau megis nofio."}, {"text_idx": "#000007", "text": "Dechreuodd ei siwrnai ym Mhafiliwn Jade Jones y Fflint 4 blynedd yn o\u0302l, pan roedd Heidi\u2019n 10 oed. Eglurodd Alison: \u201cHolais am wersi nofio i blant anabl a chwrddais a\u0302\u2019r Cydlynydd Nofio ar y pryd, a anogodd Heidi i ddechrau ar y rhaglen dysgu i nofio cyn gynted a\u0302 phosibl ar o\u0302l gweld Heidi yn y dw\u0302r. Symudodd o\u2019r rhaglen nofio i bobl anabl i wersi\u2019r brif ffrwd, a dydi hi heb edrych yn o\u0302l ers hynny. Mae hi wedi cwblhau pob Ton yn y rhaglen nofio ac wedi ein synnu ni gyd. Yn dilyn cyfnod prawf, mae Heidi bellach yn aelod o\u2019r clwb nofio.\u201d"}, {"text_idx": "#000008", "text": "Roedd angerdd a brwdfrydedd Heidi yn amlwg yn y sgwrs a gawsom gyda hi am nofio. Dywedodd Heidi, \u201cnofio yw fy niddordeb pennaf, ac rwy\u2019n hoff o\u2019r dull nofio ar y bol yn arbennig. Rwy\u2019n dysgu dulliau troi ar hyn o bryd. \u201d Pan ofynnwyd beth hoffai hi ei gyflawni yn y dyfodol, atebodd Heidi a\u0302 balchder: \u201choffwn fod yn nofwraig Baralympaidd rhyw ddiwrnod.\u201d"}, {"text_idx": "#000009", "text": "Roedd Alison yn canmol y ti\u0302m ym Mhafiliwn Jade Jones, gan ddweud bod: \u201cPawb wedi bod yn hynod o gefnogol, ac mae\u2019r ti\u0302m yn y ganolfan hamdden wedi bod yn hollol wych. Mae plant anabl yn wynebu nifer o rwystrau, a gobeithiaf y bydd Heidi\u2019n ysbrydoli plant eraill i gyflawni eu nodau. Fel ei mam, rwy\u2019n hynod o falch ohoni hi. \u201d"}, {"text_idx": "#000011", "text": "Mae hi wedi chwalu rhwystrau a mynd yn groes i bob disgwyl; rwy\u2019n falch iawn fy mod wedi cyfrannu at ei siwrnai nofio, ac rwy\u2019n edrych ymlaen at ei gweld yn parhau i weithio\u2019n galed i gyflawni ei phrif nod. Diolch Heidi! Mae pawb ym Mhafiliwn Jade Jones yn falch iawn ohonot ti.\u201d"}, {"text_idx": "#000013", "text": "Os hoffech chi ragor o wybodaeth am wersi nofio gydag Aura, mae croeso i chi gysylltu a\u0302 ni drwy anfon e-bost at swim@aura.wales"}, {"text_idx": "#000017", "text": "Canolfannau Hamdden a Phyllau Nofio"}, {"text_idx": "#000018", "text": "previous post: Aura Cymru\u2019n myfyrio ar eu Gaeaf llawn gweithgareddau llesnext post: Dyfeisiadau clywed newydd ym Mhwll Nofio\u2019r Wyddgrug yn \u2018declyn anhygoel\u2019 i helpu plant i fod yn fwy hyderus yn y dw\u0302r"}]